VS000793
Datum: 1994-08-27T02:00:00.000+02:00
datum_sodbe_i_stopnje: 1997-10-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 7500000 SIT
opombe: II Ips 97/2000. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Inženir agronomije.

## Škodni dogodek

Poškodovan v prometni nesreči.

## Poškodba

Zdrobljen zlom desne stegnenice, zdrobljen zlom desne petnice, udarnina leve rame z raztrgano muskulaturo, udarnina prsnega koša in vdor zraka v desno prsno votlino, zlom osnovnega členka prstanca leve roke, rana na bradi, zlom V. in VI. zoba desno zgoraj, VII. zoba levo zgoraj in VIII. zoba levo spodaj.

## Telesne bolečine

2500000 SIT Hude 33 dni, srednje hude 8 tednov, lahke 6 mesecev; boleče fizioterapije.

#### Hospitalizacija

70 dni; 2 operaciji.

#### Ambulantno zdravljenje

20-krat kontrolni pregledi.

#### Rehabilitacija

2 x 14 dni v zdravilišču.

#### Nevšečnosti med zdravljenjem

Injekcije proti bolečinam in strjevanju krvi; komplikacija zaradi vdora zraka v prsno votlino; 10 dni s cevko za drenažo prsne votline; tuja nega, rentgenska slikanja (65 rentgenskih slik), 3 mesece pasirana hrana. 1 leto in 8 mesecev bergle.

## Strah

500000 SIT 10 dni hud sekundarni strah; ker pa se je zdrobljen zlom stegnenice zelo počasi zaraščal, med zdravljenjem pa je prišlo do ponovnega zloma stegnenice in plošče, je bil več kot 1 leto upravičeno trajno zaskrbljen zaradi možnih trajnih posledic.

## Zmanjšanje življenjske aktivnosti

4000000 SIT Zaradi anatomskih in funkcionalnih posledic (lažja omejena gibljivost leve rame, oslabelost mišic ramenskega obroča, skrajšana noga za 1,5 cm, omejena gibljivost v desnem kolenu, kolku, gležnju, oslabljene muskulature desnega stegna in goleni, zmanjšani obseg stopala za 2 cm, zmanjšani obseg goleni za 1 cm, zadebeljena desna peta, sposobnost za hojo (brez opore) le na krajše razdalje, sicer pa mora uporabljati palico) ne more več opravljati svojega dela, opisane omejitve in prizadetosti pa ga omejujejo tudi pri vvsakodnevnih življenjskih opravilih, pri rekreaciji (bil je planinec) in pri vožnji z avtomobilom.

## Skaženost

500000 SIT Prikrajšava spodnje okončine za 1,5 cm, zaradi česar pri hoji izrazito šepa. Zaradi poškodovane pete hodi po notranji strani pete.

---

ZOR člen 200, 203